Príloha č. 7 súťažných podkladov

**Odôvodnenie nerozdelenia predmetu zákazky na časti**

podľa § 28 ods. 2 zákona

Názov predmetu zákazky: **Systém s bezpilotnými lietadlami**

Predmetom zákazky je dodanie Systému s bezpilotnými lietadlami s pevným krídlom, vybavenými multisenzorovými kamerovými platformami, slúžiaci na automatizované denné a nočné monitorovanie terénu a neriadeného vzdušného priestoru v reálnom čase. Obsluhu celého systému musia vykonávať iba dvaja pracovníci, od zabezpečenia prípravy na let a vykonanie samotného letu. Let musí byť predprogramovaný tak, aby automaticky riadil misie kliknutím a preklikávaním sa v grafickom používateľskom rozhraní a požadované je aj manuálne ovládanie počas celej operácie. Systém musí byť mobilný, rýchlo presúvateľný z jedného miesta na druhé.

Tovary a služby, ktoré tvoria súčasť predmetu tejto zákazky, spolu časovo, miestne, vecne a funkčne súvisia. Ich ďalšie vyčlenenie do dvoch, prípadne viacerých verejných obstarávaní, resp. rozdelenie predmetu zákazky na samostatné časti, by bolo pre verejného obstarávateľa nerealizovateľné. Rozdelenie zákazky na jednotlivé komponenty systému by viedlo k nefunkčnosti celého systému z dôvodu vzájomnej nezlučiteľnosti druhých komponentov alebo zvýhodnenia jedného dodávateľa, ktorý by dodal všetky jednotlivé komponenty systému nakoľko takýto systém už dodáva ako celok. V leteckom priemysle platia prísne letecké normy, ktoré zabezpečujú, aby sa do vzdušného priestoru dostal len overený a schválený systém. V prípade vytvorenia systému z druhých komponentov by bola nevyhnutná nová certifikácia, ktorej výsledok by bol neistý, z časového hľadiska veľmi náročný a  pre jedného zákazníka finančne viac ako 5 krát predražený. Z tohto dôvodu je obstaranie systému ako celku zamerané na dodanie už overeného a certifikovaného systému, ktorý musí spĺňať požadované technické parametre zákazníka a nie technické parametre jednotlivých komponentov. Týmto je zabezpečený rovnaký prístup k zákazke pre všetkých dodávateľov overených a certifikovaných systémov.

Zároveň sú predmetné tovary a súvisiace služby poskytované rovnakým okruhom potenciálnych uchádzačov, ktorými sú najmä malé a stredné podniky, a to najmä vzhľadom na rozsah zákazky, miesto plnenia a typ zákazníka. Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.

Systém s bezpilotnými lietadlami s pevným krídlom, vybavenými multisenzorovými kamerovými platformami predstavuje po technickej stránke jeden celok, ktorého komponenty nie sú schopné samostatnej prevádzky.

Najmä s ohľadom na miestne, vecné, funkčné aj časové väzby a charakter predmetu zákazky, by bolo rozdelenie predmetu zákazky po technickej stránke nevýhodné a objektívne nerealizovateľné.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.